ສະຫະລັດ ແລະຈີນ ເປີດການເຈລະຈາ ດ້ານປ້ອງກັນປະເທດ
ເຈົ້າໜ້າທີ່ອະວຸໂສ ຂອງສະຫະລັດ ແລະຈີນ ເປີດການເຈລະຈາປະຈຳປີ ກ່ຽວກັບເລື່ອງ ປ້ອງກັນປະເທດ ທີ່ນະຄອນຫຼວງປັກກິ່ງ
ພວກເຈົ້າໜ້າທີ່ປ້ອງກັນປະເທດຂອງສະຫະລັດແລະຈີນໄດ້ພົບປະກັນທີ່ນະຄອນຫລວງ ປັກກິ່ງເມື່ອວັນພຸດອາທິດຜ່ານມານີ້ ທ່າມກາງຄວາມເຄັ່ງຕຶງ ກ່ຽວກັບຄໍາປະກາດຂອງ ວໍຊິງຕັນ ທີ່ວ່າສະຫະລັດຈະສົ່ງກອງກຳລັງໄປປະຈຳການທີ່ອອສເຕຣເລຍ ແລະສືບຕໍ່ ຂາຍອາວຸດໃຫ້ໃຕ້ຫວັນ ທ່ານມາ ສຽວຊ່ຽນຮອງເສນາທິການກອງທັບປົດປ່ອຍຂອງປະຊາຊົນຈີນແລະລັດຖະມົນຕີ ຊ່ອຍວ່າການກະຊວງປ້ອງກັນປະເທດສະຫະລັດ ທ່ານນາງ Michele Flournoy ເປັນ ເຈົ້າພາບຮ່ວມ ກອງປະຊຸມໃຫ້ຄໍາປຶກສາຫາລືກ່ຽວກັບການປ້ອງກັນປະເທດປະຈໍາປີທີ່ນະ ຄອນຫລວງປັກກິ່ງເມື່ອວັນພຸດອາທິດຜ່ານມາ ອົງການຂ່າວຊິນຫົວຂອງທາງການຈີນໄດ້ອ້າງເອົາຄໍາເວົ້າຂອງທ່ານມາທີ່ກ່າວວ່າ ຄວາມຈິງ ແລ້ວກອງປະຊຸມເປັນເວລານຶ່ງມື້ມີຂຶ້ນຕາມກໍານົດການສະແດງໃຫ້ເຫັນວ່າ ປະເທດທັງສອງ ມີຄວາມຈິງໃຈຕໍ່ກັນກ່ຽວກັບການສືບຕໍ່ຮັກສາການແລກປ່ຽນທາງດ້ານທະຫານກັນລະຫວ່າງ ກັນຕໍ່ໄປ ໃນເດືອນກັນຍາຜ່ານມານີ້ສະຫະລັດໄດ້ປະກາດຂາຍອາວຸດຍຸດໂທປະກອນໃນມູນຄ່າເກືອບ ຫົກພັນລ້ານໂດລາໃຫ້ແກ່ໄຕ້ຫວັນ ຊຶ່ງເປັນເກາະທີ່ປົກຄອງແຍກຈາກຈີນທີ່ຈີນຍັງຖືວ່າເປັນ ອານາເຂດສ່ວນນຶ່ງຂອງຕົນນັ້ນ ໃນການຕອບໂຕ້ຕໍ່ການຂາຍອາວຸດດັ່ງກ່າວຄັ້ງຜ່ານມາ ປັກກິ່ງໄດ້ໂຈະການແລກປ່ຽນທາງ ທະຫານກັບວໍຊິງຕັນ ທ່ານ James Nolt ຫົວໜ້າຄະນະອາຈານປະຈຳວິທະຍາເຂດໜານຈິງຂອງສະຖາບັນເທັກ ໂນໂລຈີນິວຢັອກຫລື New York Institute of Technology ກ່າວວ່າ ທ່ານຄິດວ່າວໍ ຊິງຕັນມີຄວາມສົນໃຈໃນ ການຈັດຕັ້ງລະບົບການຕິດຕໍ່ພົວພັນທາງທະຫານຢ່າງເປັນປົກ ກະຕິຫລາຍຂຶ້ນ ທ່ານ James Nolt ກ່າວວ່າ ອີກບັນຫານຶ່ງທີ່ສ້າງຄວາມວິຕົກກັງວົນນັ້ນກໍຄືກໍລະນີພິພາດກ່ຽວກັບເລື່ອງເຂດນໍ້າແດນດິນໃນທະເລຈີນໃຕ້ ລັດຖະບານປັກກິ່ງກົດດັນໃຫ້ມີການແກ້ໄຂ ບັນຫານີ້ແບບສອງຝ່າຍກັບ 5 ປະເທດທີ່ອ້າງເອົາກໍາມະສິດ ແຕ່ທ່ານ Nolt ກ່າວວ່າ ເຖິງ ແມ່ນໂດຍວິທີນັ້ນກໍຕາມກໍຍັງບໍ່ເຫັນມີຄວາມກ້າວໜ້າພໍປານໃດ ທ່ານ Nolt ກ່າວວ່າ ໃນຄໍາປາໃສຕໍ່ຄະນະກໍາມາທິການກາງທາງທະຫານ ເມື່ອວັນອັງຄານສັບປະດາຜ່ານມານີ້ປະ ທານຫູ ຈິນເຖົາໄດ້ຮຽກຮ້ອງໃຫ້ກອງທັບເຮືອຈີນກຽມພ້ອມເພື່ອທຳການສູ້ລົບທາງທະຫານ ເມື່ອວັນພຸດຜ່ານມານີ້ທ່ານຮົງເລໂຄສົກກະຊວງຕ່າງປະເທດຈີນໄດ້ໃຫ້ຄວາມໝັ້ນໃຈແກ່ພວກ ນັກຂ່າວ ທີ່ໄດ້ຊັກຖາມກ່ຽວກັບຄວາມເຫັນຂອງປະທານຫູຈິນເຖົານັ້ນ ທ່ານຮົງເລ ໄດ້ກ່າວຊໍ້າວ່າ ສິ່ງທີ່ກາຍເປັນແນວທາງອັນສອດຄ່ອງຂອງລັດຖະບານປັກກິ່ງນັ້ນ ກໍຄືຈີນສືບຕໍ່ດໍາເນີນນະໂຍບາຍປ້ອງກັນປະເທດຊຶ່ງຢຶດໝັ້ນຢ່າງເຄັ່ງຄັດໃນດ້ານການປ້ອງກັນ ປະເທດໂດຍບໍ່ຄິດຈະຮຸກຮານຂົ່ມຂູ່ປະເທດອື່ນໃດແລະມຸ້ງໝັ້ນໃນການສ້າຄວາມສະຫງົບສຸກ ທ່ານຮົງເລ ເວົ້າຕື່ມວ່າ ການພັດທະນາໃດໆກໍຕາມຂອງຈີນນັ້ນ ແມ່ນຈະນໍາເອົາໂອກາດອັນ ສໍາຄັນມາສູ່ໂລກທັງມວນໄດ້ ເຊື່ອກັນວ່າ ໝູ່ເກາະໝູ່ດອນຕ່າງໆໃນເຂດທະເລຈີນໃຕ້ ແມ່ນຕັ້ງກວມບໍ່ນໍ້າມັນແລະແກັສທໍາ ມະຊາດສຳຮອງໃນປະລິມານມະຫາສານ ພວກທີ່ອ້າງເອົາກໍາມະສິດ ນອກຈາກຈີນແລ້ວກໍມີ ບຣູໄນ ມາເລເຊຍ ຟິລິບປິນ ໄຕ້ຫວັນ ແລະຫວຽດນາມ